# Ivan Bošnjak

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

| Ivan Bošnjak
 |
| --- |
| Osobne informacije
 |
| Nadimak
 | *Superman* |
| Rođenje
 | 6. veljače 1979. Vinkovci, Hrvatska
 |
| Visina
 | 179 cm
 |
| Klub
 |
| Trenutačni klub
 | Brunei DPMM FC
 |
| Pozicija
 | napadač
 |
| Profesionalni klubovi\*
 |
| **Godina** | **Klub** | **Nastupi (golovi)** |
| 1996. - 2000. 2000. - 2002. 2002. - 2003. 2003. - 2006. 2006. - 2009. 2009. - 2010. 2011. 2012. 2013. -
 | HNK Cibalia HNK Hajduk Split Al-Ittihad NK Dinamo Zagreb Genk Iraklis Chongqing Lifan HNK Rijeka Brunei DPMM FC
 | 0062 00(21) 0054 00(9) 0000 000(0) 0062 00(32) 0059 000(9) 0013 000(0) 0022 000(6) 0004 000(0) 0000 000(0)
 |
| Reprezentacija
 |
| 1993. 1995. 1997. 1999. 2000. - 2001. 2000. - 2006.
 |  HRV Hrvatska do 14  HRV Hrvatska do 16  HRV Hrvatska do 19  HRV Hrvatska do 20  HRV Hrvatska do 21  Hrvatska
 | 0001 000(0) 0001 000(0) 0001 000(0) 0001 000(0) 0007 000(0) 0014 000(1)
 |

 |
| Napomene
 |
| \* Nastupi i (golovi) u profesionalnim klubovima broje se samo za ligu iz koje je klub.
\* Nastupi i (golovi) u profesionalnim klubovima zadnji su put ažurirani 6. kolovoza 2013.. |

**Ivan Bošnjak** (Vinkovci, 6. veljače 1979.), hrvatski nogometaš, napadač.

## Klupska karijera

Nogometnu karijeru, Bošnjak je započeo u rodnim Vinkovcima, igrajući za Cibaliju u sezoni 96/97. 2000. godine prelazi u redove splitskog Hajduka nakon što je bio proglašen najboljim igračem lige. U Hajduku se iskazao borbenošću i požrtvovnošću, te dobio nagradu navijača Hajduka - trofej Hajdučko srce. Nakon Splita seli u Libiju, u tamošnji Al-Ittihad. Nije uopće igrao pa se ubrzo vratio natrag u HNL. Ali, ovog puta u najvećeg rivala svog bivšeg kluba, Dinamo. Tamo je sakupio u 3 sezone 60 utakmice, ali se tek zadnju sezonu u klubu preselio na mjesto napadača gdje je bio najbolji. Sa 22 gola postao je najbolji strijelac lige i napokon si osigurao transfer u dobar klub na "Zapadu". Iako je u igri navodno bio i vrlo jaki ukrajinski Šahtar potpisao je za Genk iz Belgije gdje su ga kupili na preporuku svog bivšeg igrača, Branka Strupara. U svom prvom nastupu za klub postigao je pogodak i odmah se svidio navijačima. No, usprkos tome, novi ga izbornik reprezentacije, Slaven Bilić, nije zvao za prijateljsku utakmicu sa Italijom. Nakon sjajnog početka u Belgiji teško se ozlijedio.

U ožujku 2012. godine potpisao je za HNK Rijeku.

U 1. HNL postigao je 64 gola te je na 14. mjestu liste najboljih strijelaca u povijesti.

Statistika u Hajduku

| Natjecanje
 | Nastupi
 | Golovi
 |
| --- | --- | --- |
| Prvenstvo | 54 | 9
 |
| Kup | 7 | 2
 |
| Superkup | 0 | 0
 |
| Međunarodne | 7 | 0
 |
| Splitski podsavez | 0 | 0
 |
| **Ukupno** | **68** | **11**
 |
| Prijateljske | 19 | 3
 |
| Sveukupno | **87** | **14** |

Prva službena utakmica je u Ligi prvaka 26. srpnja 2000. protiv Dunaferra u Splitu kada ulazi kao zamjena Stanku Bubalu. Hajduk je ovu utakmicu izgubio sa **0:2** a na vratima je bio Stipe Pletikosa; ali su u uzvratnoj u Győru igrali **2:2**, a obadva gola dao je Mate Bilić.

## Reprezentativna karijera

Za reprezentaciju je debitirao 16. kolovoza 2000. protiv Slovačke u Bratislavi. No, do svoje druge utakmice čekao je čak 5 godina. Opet je zaigrao u kvalifikacijama za SP 2006. Na Carlsberg Cupu 2006. postigao je svoj prvijenac za Hrvatsku, protiv domaćina, Hong Konga.

Bošnjak je u sezoni 2005./06. bio najbolji strijelac u 1. HNL-u s 22 postignuta zgoditka te je od izbornika Zlatka Kranjčara bio izabran u reprezentaciju Hrvatske i putovao na Svjetsko prvenstvo u Njemačku 2006. godine iako su na njegovom mjestu mnogi vidjeli, tada mu klupskog suigrača, Eduarda da Silvu koji je te sezone postigao 20 zgoditaka i bio je proglašen najboljim igračem sezone. Bošnjak je na Svjetskom prvenstu odigrao tek 4 posljednje minute protiv Japana 18. lipnja 2006. godine u drugoj utakmici.

Dolaskom Slavena Bilića za izbornika reprezentacije izgubio je svoje mjesto među 23 reprezentativca.

## Reference

## Vanjske veze

* Nogometni-magazin: statistika Arhivirano [greška s datumom] (5)[nepoklapanje datuma], na Wayback Machine-u